6. โครงการในอนาคต

บริษัทฯ ได้ผลิตและจำหน่ายรถยนต์ที่ใช้ก๊าซธรรมชาติ (NGV)
เพราะภาครัฐได้มีการผลักดันส่งเสริมการใช้ก๊าซธรรมชาติในภาคขนส่งและเพื่อช่วยเร่งผลักดันนโยบายการขยายการใช้รถยนต์ที่ใช้ก๊าซธรรมชาติ
(NGV) ในภาคขนส่ง ลดมลพิษ เป็นมิตรกับสิ่งแวดล้อม บริษัทฯ
จึงได้ทำการผลิตรถโดยสารขนาดเล็ก , ขนาดกลางและขนาดใหญ่ ที่ใช้ก๊าซธรรมชาติ (CNG)
โดยผลิตจากโรงงานของบริษัทฯ ภายในประเทศ โดยได้รับความร่วมมือทางด้านเทคนิคจากโรงงาน
Higer Bus สาธารณรัฐประชาชนจีน ซึ่งบริษัทฯ
ได้รับการแต่งตั้งให้เป็นตัวแทนประกอบและจำหน่ายรถ Coach และ City Bus
ภายใต้เครื่องหมายการค้า “Higer” ในปีที่ผ่านมาบริษัทฯ
ได้พัฒนาผลิตภัณฑ์ให้มีมาตรฐานและคุณภาพระดับสากล โดย King Long United Automotive
Industry ( Suzhou ) Co., Ltd.(King Long )
ให้ความช่วยเหลือในการถ่ายทอดเทคโนโลยีในการผลิตและการให้บริการหลังการขายพร้อมทั้งส่งวิศวกรผู้เชี่ยวชาญมาฝึกอบรม
และทำงานร่วมกับวิศวกรของบริษัทในประเทศไทย
ในการควบคุมมาตรฐานการผลิตและคุณภาพของสินค้าให้ดียิ่งขึ้น
และมีทีมงานขายมีความรู้ความสามารถเพื่อสร้างความพึงพอใจต่อลูกค้ามากที่สุด
เพื่อตอบสนองความต้องการของกลุ่มลูกค้าได้ทุกกลุ่ม เช่น ขสมก , บขส และรถร่วมบริการ , รถตู้
, ผู้ประกอบการรถทัวร์ , รถสองแถว และบุคคลทั่วไป ทั้งนี้บริษัทฯ
ได้มีบริการหลังการขายรวมทั้งจำหน่ายอะไหล่
มีทีมงานที่มีความรู้ทางด้านอะไหล่พร้อมที่จะบริการลูกค้าของบริษัทและลูกค้าอื่นที่ใช้รถโดยสารของประเทศจีน
รวมทั้งบริษัทฯ มีศูนย์บริการหลังการขาย เมื่อรถโดยสารมีปัญหา
มีทีมงานที่ชำนาญเฉพาะด้านในการวิเคราะห์ปัญหาและช่างผู้ชำนาญงานในการซ่อมและบำรุงรักษารถ
และบริษัทฯ ยังเป็นศูนย์รวมอะไหล่รถโดยสารมากพอต่อความต้องการของลูกค้า
เพื่อบริการลูกค้าได้รวดเร็วและมีประสิทธิภาพ

นอกจากบริษัทฯผลิตและจำหน่ายรถยนต์ที่ใช้ก๊าซธรรมชาติ(NGV)แล้ว
บริษัทฯได้พยายามศึกษาตลาดเพื่อขยายโอกาสทางธุรกิจมาอย่างต่อเนื่อง
จนศึกษาถึงธุรกิจเครื่องสำอาง
เนื่องจากเป็นธุรกิจที่เติบโตอย่างต่อเนื่องแม้ในภาวะเศรษฐกิจโดยรวมจะอยู่ในช่วงถดถอยก็ตาม
นอกจากนี้ธุรกิจเครื่องสำอางค์เป็นหนึ่งในไม่กี่ธุรกิจที่ได้รับผลกระทบไม่มากเมื่อเทียบกับธุรกิจอื่น
เนื่องจากเทรนด์การเติบโตของกลุ่มธุรกิจความงามนั้นโตขึ้นเรื่อยๆตามค่านิยมของสังคมยุคใหม่
ดังนั้นทางบริษัทจึงสนใจที่จะศึกษาตลาดเครื่องสำอางอย่างจริงจัง
โดยการนำเข้าเครื่องสำอางจากต่างประเทศ มาจำหน่าย ภายในชื่อกลุ่มธุรกิจ “KARMART”
ซึ่งประกอบไปด้วยกลุ่มสินค้าในหมวด SKIN CARE,MAKE UP, CONSUMER PRODUCT
และเพื่อรองรับการเติบโตของฐานลูกค้าในกลุ่ม CONSUMER PRODUCT
ทางบริษัทได้ลงทุนซื้อเครื่องจักรเพื่อทำการผลิตกระดาษชำระ
เพื่อให้สามารถรองรับความต้องการของลูกค้าได้อย่างทั่วถึง
ซึ่งคาดว่าจะเริ่มดำเนินการได้ภายในไตรมาสที่ 2

ในส่วนของพื้นที่บางส่วนของโรงงานที่ระยองนั้น ปลายปี 2552 บริษัท
ฯได้เริ่มปรับปรุงพื้นที่ให้เป็นคลังสินค้าขนาดใหญ่
ให้บริการคลังสินค้าและลอจิสติกส์แบบครบวงจรภายใต้ชื่อการค้า EDC (Eastern Distribution
Center)
พร้อมทั้งระบบจัดการและอุปกรณ์ครบครันสำหรับบริการรับฝากวัตถุดิบพร้อมกับระบบบริการรับส่งให้แก่โรงงานผู้ผลิตในระบบทันเวลาพอดี
(Just In Time Process Manufacturing)
รวมถึงการให้บริการด้านการขนส่งและการกระจายสินค้าไปทุกแห่งทั่วประเทศ
เนื่องด้วยทำเลที่ตั้งนั้น อยู่ท่ามกลางนิคมอุตสาหกรรมขนาดใหญ่ 4 แห่ง ได้แก่
นิคมอุตสาหกรรมอมตะซิตี้ นิคมอุตสาหกรรมบ่อวิน นิคมอุตสาหกรรมอิสเทอร์นซีบอร์ด
และนิคมอุตสาหกรรมสยามอิสเทอร์น
นอกจากนี้ยังมีโรงงานและนิคมอุตสาหกรรมขนาดใหญ่ที่อยู่ใกล้เคียงอีกหลายแห่ง อาทิ
นิคมอุตสาหกรรมแหลมฉบังและนิคมอุตสาหกรรมมาบตาพุดเป็นต้น ซึ่งจะทำให้ EDC
มีศักยภาพอย่างสูงในการประกอบธุรกิจ ประกอบกับการที่บริษัทฯอยู่ในธุรกิจรถยนต์พลังงานทางเลือก
NGV
ทำให้บริษัทฯมีต้นทุนที่ต่ำทั้งตัวรถบรรทุกขนส่งเองและค่าใช้จ่ายในด้านเชื้อเพลิงสำหรับการขนส่ง
ทำให้บริษัทฯได้เปรียบในด้านต้นทุนเมื่อเทียบกับคู่แข่งอื่น โครงการนี้คาดว่าจะสามารถเริ่มได้ในปี
2553